UPRAVNI ODJEL ZA PROSTORNO

UREĐENJE, ZAŠTITU OKOLIŠA I

KOMUNALNE POSLOVE

KLASA: 810-03/21-1/2

URBROJ: 2198-07-22-4

Zadar, 1.veljače 2022.godine

ŽUPAN

PREDMET: Nacrt prijedloga Odluke o donošenju Plana zaštite od požara Zadarske županije

PRAVNI TEMELJ: Zakon o zaštiti od požara («Narodne novine» br.92/10), Statut Zadarske županije („Službeni glasnik Zadarske županije“, br. 15/09, 7/10, 11/10-isp. 4/12, 2/13, 14/13, 3/18, 11/18-pročišćeni tekst, 5/20, 5/21)

NADLEŽNOST ZA

DONOŠENJE: Županijska skupština

PREDLAGATELJ: Upravni odjel za prostorno uređenje, zaštitu okoliša i

komunalne poslove

IZVJESTITELJ: Olivio Meštrović, dipl.ing.pročelnik

OBRAZLOŽENJE:

Dokumenti zaštite od požara lokalne i područne (regionalne) razine su planovi zaštite od požara te provedbeni planovi unapređenja zaštite od požara.

Člankom 13. stavak 1. Zakona o zaštiti od požara propisano je da „*Jedinice lokalne i područne (regionalne) samouprave donose plan zaštite od požara za svoje područje na temelju procjene ugroženosti od požara,* po prethodno pribavljenom mišljenju nadležne policijske uprave. Procjena ugroženosti i plan zaštite od požara županije temelje se na procjenama ugroženosti i planovima zaštite od požara gradova i općina na području županije.“

Člankom 4 Pravilnika o zaštiti od požara („Narodne novine br.51/12) utvrđeno je da se „Planom županije, grada odnosno općine prikazuje stvarni broj, veličina, smještaj i ustroj vatrogasnih postrojbi odnosno dobrovoljnih vatrogasnih društava te njihova područja djelovanja i odgovornosti. Nadalje, *člankom 5.Pravilnika propisano je da se „Plan usklađuje nakon svake revizije procjene ugroženosti od požara, odnosno u rokovima određenim Zakonom o zaštiti od požara.“*

Zadarska županija revidirala je aktualnu Procjenu ugroženosti od požara i tehnoloških eksplozija donošenjem Odluke o donošenju nove Procjene 3.prosinca 2021.g., slijedom čega je nastala obveza da se i Plan uskladi s novom, revidiranom Procjenom.

Plan zaštite od požara Zadarske županije operativni je dokument koji razrađuje sustav djelovanja i uključenja vatrogasnih postrojbi i drugih sudionika u akcije gašenja požara, pregled broja i veličine vatrogasnih postrojbi, opreme i vozila, a u grafičkom dijelu daje pregled građevina i otvorenog prostora u Zadarskoj županiji na kojima se može očekivati požar većih razmjera u kojem bi sudjelovale vatrogasne postrojbe s područja više općina ili područja susjednih županija. Plan podliježe obvezi redovitog usklađivanja nakon svake izmjene kako bi se u svakom trenutku po njemu moglo operativno postupati.

Plan je izradio, na temelju Procjene ugroženosti od požara i tehnoloških eksplozija, ovlašteni izrađivač tvrtka Alfa atest d.o.o. iz Splita, koja je sudjelovala u izradi županijske Procjene ugroženosti od požara i tehnoloških eksplozija, sa Stručnim timom čiji je sastav naveden u Planu. Sastoji se od tekstualnog i grafičkog dijela.

Na predloženi Plan za štite od požara svoje primjedbe, koje su ugrađene u Plan, dao je županijski vatrogasni zapovjednik, dok se Policijska uprava zadarska o istome nije očitovala.

Predlaže se Županijskoj skupštini donijeti Odluku o donošenju Plana zaštite od požara Zadarske županije.

FISKALNI UČINAK NA PRORAČUN: Zadarska županija osigurava u proračunu financijska sredstva za provedbu organizacijskih i tehničkih mjera zaštite od požara na svom području. Prema vlastitom Planu zaštite od požara te propisanim zakonskim obvezama koje proizlaze iz Zakona o zaštiti od požara i Zakona o vatrogastvu za 2022.planirana sredstva za Vatrogasnu zajednicu Zadarske županije iznose 930.000,00 kuna. U izvanrednim događajima koji po nalogu županijskog vatrogasnog zapovjednika zahtijevaju angažiranje dodatnih vatrogasnih snaga izvan područja Zadarske županije financiranje se obavlja iz županijskih proračunskih sredstava iz kojih je za ovu namjenu planiran iznos od 600.000,00 kuna.

PROVEDBA ŽUPANIJSKE RAZVOJNE STRATEGIJE: Cilj: 3. Jačanje sustava zaštite i spašavanja te prilagodbe na klimatske promjene, Prioritet 3.1. Razvijena društvena infrastruktura i usluge, Mjera 3.1.8. Unapređenje sustava civilne zaštite, jačanje svijesti i ukazivanje na moguće posljedice izazvane klimatskim promjenama.

PRIJEDLOG PRIPREMILA: Ivka Ćorić, mag.iur.univ.spec. pomoćnica pročelnika Upravnog odjela za prostorno uređenje, zaštitu okoliša i komunalne poslove

PROČELNIK:

Olivio Meštrović, dipl.ing.

ŽUPANIJSKA SKUPŠTINA

KLASA:

URBROJ:

Zadar,

Na temelju članka 13. stavak 1. Zakona o zaštiti od požara ("Narodne novine" br.92/10) i članka 12. Statuta Zadarske županije ("Službeni glasnik Zadarske županije" br. 15/09, 7/10, 11/10-ispravak, 4/12, 2/13, 14/13, 3/18, 11/18-pročišćeni tekst, 5/20, 5/21), a po prethodno donesenoj Procjeni ugroženosti od požara i tehnoloških eksplozija Zadarske županije („Službeni glasnik Zadarske županije br.29/21), Županijska skupština Zadarske županije na \_\_\_ sjednici održanoj dana \_\_\_\_\_\_\_\_\_\_\_\_\_\_ 2022.godine donosi

O D L U K U

I.

Donosi se Plan zaštite od požara Zadarske županije.

II.

Plan se sastoji od tekstualnog i grafičkog dijela i sastavni je dio ove Odluke.

III.

Ova Odluka stupa na snagu osmog dana od dana objave u „Službenom glasniku Zadarske županije“.

PREDSJEDNIK:

dr.sc.Zoran Šikić

Dostaviti:

1. Hrvatska vatrogasna zajednica, Selska cesta 90a, 10110 Zagreb

2. Upravni odjel za prostorno uređenje, zaštitu okoliša

i komunalne poslove Zadarske županije, predmet spisa

3. Pismohrana, ovdje